КОМИ РЕСПУБЛИКАЛÖН ОЛАНПАС

**«Коми Республикаын административнöй кывкутöм йылысь»**

**Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося кöч тöлысь 23 лунö

**1 статья.** Пыртны «Коми Республикаын административнöй кывкутöм йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2004, 5 №, 3171 ст.; 2005, 3 №, 3771 ст.; 12 №, 4117 ст.; 2006, 2 №, 4218 ст.; 11 №, 4612 ст.; 12 №, 4636 ст.; 2007, 2 №, 4708 ст.; 6 №, 4848 ст.; 10 №, 5029 ст.; 11 №, 5145 ст.; 2008, 9 №, 425 ст.; 12 №, 728 ст.; 2009, 33 №, 615 ст.; 41 №, 779 ст.; 2010, 10 №, 199 ст.; 17 №, 383 ст.; 24 №, 566 ст.; 579 ст.) татшöм вежсьöмъяс:

1. 81 статьяын:

1) 4 юкöн гижны тадзи:

«4. Коми Республикаса государственнöй органъясöн урчитöм му пытшкöсöн вöдитчысьясöн, кодъяс корсьöны да перйöны мупытшса озырлун либö öтлаöдöм лицензия серти геология боксянь туялöны, корсьöны да перйöны мупытшса озырлунсö налы сетöм гöраса дорвылын вынсьöдöм техническöй проект подув вылын, паськыда тöдса мупытшса озырлун перъян пöрадоклöн паськыда тöдса мупытшса озырлун перйöм йылысь артмöдчöм босьттöм юкöн торкöмысь административнöя штрапуйтöны:

чина йöзöс комын сюрссянь ветымын сюрс шайтöдз;

юридическöй кывкутысьясöс - кöкъямыссё сюрссянь öти миллион шайтöдз.»;

2) содтыны татшöм 41 юкöн:

«41. Тайö статьяса 4 юкöнын пасйöм артмöдчöмлöн условиеяс торкöмысь административнöя штрапуйтöны:

чина йöзöс кызь сюрссянь нелямын сюрс шайтöдз;

юридическöй кывкутысьясöс - куимсё сюрссянь витсё сюрс шайтöдз.».

2. 151 статьяын:

1) 1 юкöнын «4» лыдпас бöрын содтыны «, 41» лыдпас;

2) 2 юкöнса коймöд абзацын «4 юкöнöн» кывъяс вежны «4, 41 юкöнъясöн» кывъясöн.

**2 статья.** Тайö Оланпасыс вынсялö сiйöс официальнöя йöзöдöмсянь дас лун бöрын.

Коми Республикаса Юралысь В.М.Гайзер

Сыктывкар

2010 вося кöч тöлысь 29 лун

98-РЗ №

Вуджöдіс Коснырева Е.Г., 1597 пас